《题危太朴所藏荥阳郑虔画秋峦横霭图》
元代·柯九思

虎头昔日称三绝，孰谓新图见郑虔。紫翠虚无晴嶂里，青红掩映夕阳前。

从知嘉赏归明主，应许神工迈昔贤。满目秋光无著处，此身疑在碧云巅。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。